Rikunarita-ORG/Wikinium huggingface dataset:
# Sitna buržoazija

*Za ostale upotrebe, pogledajte Buržoazija (razvrstavanje).*
**Sitna buržoazija** (francuski *petite bourgeoisie*) je izraz koji se u 18. vijeku i početkom 19. vijeka koristio za siromašnije slojeve građanske klase.

Kasnije se pod utjecajem marksističke ideologije taj izraz počeo primjenjivati na pojedince i društvene grupe koje u kapitalističkim društvima za život zarađuju radeći pomoću vlastitih sredstava za proizvodnju. Klasična definicija je uključivala trgovce i obrtnike koji su posjedovali radnje.

Marksistička ideologija je sitnu buržoaziju nastojala razlikovati od prave (*haute*) buržoazije po tome što je ona zbog relativnog siromaštva bila u podređenom položaju prema vladajućoj klasi, a samim time i čest saveznik radničkoj klasi u klasnoj borbi. Stoga su neki marksistički teoretičari čak bili spremni sitnu buržoaziju uključivati u proletarijat.

Međutim, pripadnici sitne buržoazije su jednako tako pokazivali sklonost da se - prema mišljenju marksista - stavljaju na stranu kapitalista, odnosno da ljubomorno čuvaju svoj u pravilu superiorni društveno-ekonomski položaj u odnosu na radnike. Za razliku od radničke klase, koja je bila prijemčivija za radikalne i revolucionarne socijalističke i komunističke, pripadnici sitne buržoazije su pokazivali veću sklonost prema reformi, a ponekad i stajali na stranu kontrarevolucije i reakcije.

Stoga se kod marksista za sitnu buržoaziju počeo koristiti izraz **malograđanstvo**, koje je u srpskohrvatskom govornom području poslužilo kao izvor pejorativnog izraza malograđanština.

Sitna buržoazija se - kod ne-marksističkih, a rjeđe marksističkih autora - obično vezuje uz koncept srednje klase ili niže srednje klase.

## Povezano

* Xiaozi

|  |  |  |  |  |
| --- | --- | --- | --- | --- |
|

|  |  |  |
| --- | --- | --- |
|  | Socijalna stratifikacija : Društvena klasa |  |

 |  |
| Buržoazija
 | Viša klasa
 | Vladajuća klasa
 | Plemstvo
 | Bijeli okovratnik
 |
| Malograđanstvo
 | Viša srednja klasa
 | Kreativna klasa
 | Džentrija
 | Plavi okovratnik
 |
| Proletarijat
 | Srednja klasa
 | Radnička klasa
 | Nouveau riche/Parvenu/Skorojevići
 | Ružičasti ovratnik
 |
| Lumpenproletarijat
 | Niža srednja klasa
 | Niža klasa
 | Klasa starog novca
 | Zlatni okovratnik
 |
| Seljak/Kmet
 | Robovska klasa
 | Potlačena klasa
 |  | Besklasnost
 |
# Vojne vježbe

Vojne vježbe peruanske vojske
**Vojne vježbe** (ili **vojni manevri**) su u vojnoj terminologiji najviši oblik vježbi operativno-taktičkih jedinica kopnene vojske, ratne mornarice i avijacije. Izvode se na terenu u svim godišnjim dobima, u uslovima sličnim stvarnim ratnim uslovima.

Termin manevri (mn.) je različitog značenja od sličnog termina manevar (pokret vojne jedinice na ratnom zadatku).

Ciljevi manevara su različiti. Mogu se izvoditi s ciljem: provjera spremnosti i obučenosti jedinica, provjera ratnog plana, plana mobilizacije, organizacije jedinica, ispitivanje naoružanja, sposobnost štabova i komandovanja, demonstracija snage, itd.

U Srbiji, prvi manevri stajaće vojske su održani septembra 1837. kod Požarevca. Trajali su 20 dana i na njima je učestvovala čitava regularna vojska od 1700 ljudi. Na kasnijim manevrima na Kosmaju 1908. učesvuje 40.000 vojnika a njima rukovodi vojvoda Radomir Putnik.

Jugoslovenska vojska održava najveće Kupske manevre u septembru 1937. godine. Učestvuje 55.000 vojnika, 11.000 konja i 130 aviona. Manevri traju 15 dana.

U FNRJ i SFRJ, izvodi se niz većih manevara. U manevrima 1949. i 1953. učestvuju skoro sve operativne jedinice JNA. U manevrima Sloboda 71 (2-9. oktobar 1971) učestvuju i jedinice Teritorijalne odbrane, Civilne zaštite i stanovništvo.

## Povezano

* Vojska

## Literatura

* Vojna enciklopedija, Beograd, 1973., knjiga peta, str. 262-271.
# Bitka na Dingjunshanu (film)

| Bitka na Dingjunshanu |
| --- |
| kineski glumac Tan Xinpei u prizoru iz filma |
| Režija | Ren Jingfeng |
| Predložak | Romansa Tri kraljevstva; autor: Luo Guanzhong |
| Uloge | Tan Xinpei |
| Studio | Fengtai Photography |
| Premijera | 1905 (1905) |
| Zemlja |  Kinesko Carstvo |
| Jezik | nijemi |

Bitka na Dingjunshanu (pojednostavljeni kineski: 定军山; tradicionalni kineski: 定軍山; pinyin: *Dìngjūn Shān*) bio je kineski kratki crno-bijeli nijemi film snimljen 1905. u režiji Ren Jingfenga (任景丰). Producirala je ga pekinška kompanija Fengtai Photography (pojednostavljeni kineski: 丰泰照相馆; tradicionalni kineski: 丰泰照相館). Temeljio se na motivima znamenitog historijskog romana *Romansa Tri Kraljevstva* Luo Guanzhonga, odnosno prikazivao njegovu scenu koja se bavi bitkom na planini Dingjun, koja je bila čest motiv pekinške opere. U filmu je nastupio Tan Xinpei (pojednostavljeni kineski: 谭鑫培; tradicionalni kineski: 譚鑫培), koji je ponovio svoju ulogu iz kazališta. Smatra se prvim ostvarenjem u historiji kineske kinematografije. Krajem 1940-ih je posljednji primjerak uništen u požaru te se danas smatra izgubljenim.

## Reference

## Povezano

* *Shadow Magic* - američko-kineski film iz 2000. godine koji dramatizira snimanje filma; ul. Xia Yu i Jared Harris.

## Vanjske veze

* *Bitka na Dingjunshani* na sajtu IMDb
* First Chinese film: *The Battle of Dingjunshan*
# 907.

*Ovo je članak o godini 907.*

|  |  |
| --- | --- |
| Milenijum:
 | 1. milenijum
 |
| Vjekovi:
 | 9. vijek – **10. vijek** – 11. vijek
 |
| Decenija:
 |  870-e  880-e  890-e  – 900-e –  910-e  920-e  930-e  |
| Godine:
 | 904 905 906 – **907** – 908 909 910
 |

907.. po kalendarima
| Gregorijanski
 | 907.. (CMVII) |
| Ab urbe condita
 | 1660.
 |
| Islamski
 | 294–295.
 |
| Iranski
 | 285–286.
 |
| Hebrejski
 | 4667–4668.
 |
| Bizantski
 | 6415–6416.
 |
| Koptski
 | 623–624.
 |
| Hindu kalendari
 |
| • *Vikram Samvat* | 962–963.
 |
| • *Shaka Samvat* | 829–830.
 |
| • *Kali Yuga* | 4008–4009.
 |
| Kineski
 |
| • Kontinualno
 | 3543–3544.
 |
| • 60 godina
 | Yin Vatra Zec (od kineske Ng.) |
| Holocenski kalendar
 | 10907.
 |
| p • r • u |
| Podrobnije: Kalendarska era |

Godina **907.** (**CMVII**) bila je redovna godina koja počinje u četvrtak u julijanskom kalendaru.

## Događaji

* Kitanski vojskovođa Yelü Abaoji se proglašava kitanskim carem i uspostavlja dinastiju Liao.
* Oleg, vladar Kijevske Rusije vodi veliki pohod na Carigrad koji će, prema ruskoj predaji, završiti bizantskim plaćanjem obilnog danka Rusima.
* 1. 6. – Kineski gospodar rata i *de facto* vladar Zhu Wen tjera cara Aija na abdikaciju čime prestaje vladavina dinastije Tang; Zhu Wen preuzima prijestolje kao car Taizu, proglasivši novu dinastiju Kasniji Liang. Regionalni gospodari, dotadašnji Zhu Wenovi suparnici, pak odbijaju priznati njegov ukaz, čime dolazi do kolapsa centralne vlasti i početka višedecenijskog kaotičnog perioda poznatog kao Pet dinastija i Deset kraljevstava.
* Zhu Wenov suparnik Wang Jian u Chengduu formira Kraljevstvo Raniji Shu.
* Zhu Wenov suparnik Qian Liu u Hangzhouu formira Državu Wuyue.
* Na sjeverozapadu Kine je proglašena Država Qi.
* Bitka kod Bratislave u kojoj Mađari nanose težak poraz bavarskoj vojsci; prvi događaj tokom koga se spominje Bratislava u historijskim zapisima.
* Prvi spomen grada Černihiv (Černigov) u današnjoj Ukrajini.

## Rođenja

* Vjenceslav I, knez Češke

## Smrti

* 2. 5. – Boris I, bugarski kan (vl. 852–889)
* Árpád, mađarski vladar (vl. 895–907)

## Reference